
REFERAT
Privind participarea Consiliului Local în calitate de coorganizator la manifestarea „Festival internaţional de teatru în limba engleză pentru adolescenţi” organizată de Asociaţia T4T
În luna noiembrie 2004 Asociaţia T4T a depus spre finanţarea Consiliului Local pentru Agenda Culturală 2005 proiectul „Festival internaţional de teatru în limba engleză pentru adolescenţi” înregistrat cu numărul SC2004-020801/ 29.11.2004. 
Manifestarea este deja o tradiţie în oraşul nostru şi îşi propune dezvoltarea cooperării la nivel judeţean, regional , naţional şi internaţional, promovarea valorilor culturale ale zonei pe plan naţional şi internaţional şi afirmarea ei ca importantă piaţă de servicii culturale, dezvoltarea formelor de învăţământ alternative moderne şi activităţilor extracuriculare.

Având în vedere importanţa proiectului pe plan naţional şi internaţional şi caracterul său cultural
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 30.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

